NaiveNeuron/SloPal huggingface dataset:
Zemanová, Anna, poslankyňa NR SR (2016-10-21):
Ďakujem pekne za slovo. Ja tiež veľmi vítam konštruktívny prístup k danej situácii a chcela by som poprosiť, že aby sa hlasovalo ako obvykle, teda až po 48 hodinách, to znamená nie dnes v nejakom skrátenom konaní o jedenástej, aby sme si mohli dobre preštudovať ten pozmeňujúci návrh pána kolegu Antala, takže aby sa nevyužila skrátená forma hlasovania. Ďakujem. A ešte by som chcela poprosiť, pán minister, je to tak dôležitý zákon dotýkajúci sa takého širokého spektra, že uvítala by som, ak by bolo možné komunikovať v etape prípravy návrhu zákona, že by sme mohli viacej trošku komunikovať možno aj na pôde výboru o tomto návrhu zákona, ktorý sa pripravuje. Aby sme ho nedostali už potom len na stôl, aby sme len nekritizovali, čo teda je síce obľúbená úloha opozície, ale si uvedomme, že naozaj sa to týka takého širokého množstva ľudí, že celého Slovenska, viac ako 5 mil. obyvateľov, že by som to uvítala, keby sme komunikovali včaššie, ako keď to už dostaneme v tlači na stôl do parlamentu. Ďakujem.
Košútová, Magda, poslankyňa NR SR (2012-08-02):
Ďakujem pekne, pán predseda. V rozprave vystúpil pán poslanec Hlina, ktorý podal procedurálny návrh v znení, aby kandidáti vlády boli vypočutí na výbore pre pôdohospodárstvo a životné prostredie. Dajte, prosím, hlasovať o tomto procedurálnom návrhu.
P. Hrušovský, podpredseda NR SR: (2001-10-18):
J. Klemens, poslanec: Prosím, nechajte hlasovať o bode číslo 15, ktorý podal pán poslanec Bauer, ktorý sa týka § 9 ods. 1 - vypustiť slová „overená výrobcom“.
B. Bugár, podpredseda NR SR: (2003-01-14):
Otváram všeobecnú rozpravu a pýtam sa, či sa hlási niekto ústne do rozpravy k tomuto bodu programu. Konštatujem, že nie. Preto vyhlasujem všeobecnú rozpravu o tomto bode programu za skončenú a zároveň vyzývam poslancov, aby sa vrátili do rokovacieho priestoru, pristúpime k hlasovaniu. Pani spravodajkyňa, nech sa páči.
Faič, Vladimír, poslanec NR SR (2022-05-03):
Ďakujem pekne. Ďakujem vám všetkým, páni kolegovia, ktorí ste s faktickými pripomienkami alebo poznámkami reagovali na moje vystúpenie. Chcem zopakovať, že som pokojným spôsobom tu postavil podmienky, ako politické strany vstupujú do politického diania v spoločnosti. A vy, ktorí ste to počúvali, si sami dávate odpovede na to, s akými hodnotovými orientáciami prichádzajú strany do spoločnosti, s akými výsledkami svojej programovej práce, akých ľudí pripravili na činnosť na ministerstvách, na iných ústredných orgánoch štátnej správy, aké, akú úroveň vzťahov prinášajú do spoločnosti. Nazdávam sa, že ak ste si vypočuli tieto moje pripomienky k tomu, že čo politické strany robia a majú robiť, tak ste si zároveň dali aj odpovede, kto s čím naozaj do slovenskej spoločnosti prináša. Ďakujem pekne.
Jurinová, Erika, podpredsedníčka NR SR (2014-11-09):
Teraz som to povedala.
Malatinský, Tomáš, minister hospodárstva SR (2013-03-19):
Ďakujem pekne. Vážená pani podpredsedníčka, vážené poslankyne, vážení poslanci, návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, upravuje všeobecné podmienky na poskytovanie investičnej pomoci, ktoré musí žiadateľ o poskytnutie tejto pomoci splniť, ďalej spôsob a postup pri schvaľovaní zmien pri poskytovaní investičnej pomoci, ako aj povinnosti prijímateľov pomoci a príslušných orgánov verejnej správy pri poskytovaní investičnej pomoci, pričom zachováva kontinuitu poskytovania investičnej pomoci. S cieľom vytvoriť predpoklady na poskytnutie investičnej pomoci pre širší okruh podnikateľov a tým motivovať podnikateľské subjekty, aby sa aktívne zapájali do riešenia lokálnej zamestnanosti a spolupodieľali sa na zmierňovaní dopadov globálnej finančnej hospodárskej krízy, minimálna výška oprávnených nákladov pre investičné zámery v oblasti priemyselnej výroby sa navrhuje znížiť, konkrétne zo 14 mil. eur na 10 miliónov, respektíve zo 7 na 5, alebo z 3,5 na 3, a to v závislosti od miery nezamestnanosti v danom regióne, v ktorom sa má investičný zámer realizovať. Investičnú pomoc bude možné poskytnúť iba za predpokladu, ak investičný zámer bude viesť k čistému nárastu nových pracovných miest. Toto je zmena oproti pôvodnému, doteraz platnému zákonu, kde to bolo možné aj na udržanie pracovných miest. O poskytnutie investičnej pomoci na nový investičný zámer môže ten istý prijímateľ požiadať až po skončení investičného zámeru, na ktorý mu bola schválená investičná pomoc. Takisto je jednoznačné, že každý musí mať uzatvorený predchádzajúci vzťah s investičnou pomocou, aby mohol otvoriť nový, a to tiež túto opakovanú investičnú pomoc v priemyselnej výrobe a cestovnom ruchu bude možná, poskytnúť, opakovaná len vo forme úľavy na dani z príjmu. V článku II návrhu zákona sa taktiež navrhuje v zákone č. 595/2003 Z. z. o dani z príjmov upraviť výpočet pomernej časti základu dane na uplatnenie nároku na úľavu na dani. Vypúšťa sa koeficient 0,8. Návrh zákona obsahuje aj legislatívno-technické úpravy, ktoré vyplynuli z doterajšej aplikačnej praxe. Predložený návrh zákona je v súlade s Ústavou Slovenskej republiky, ústavnými zákonmi a inými zákonmi a medzinárodnými zmluvami, ktorými je Slovenská republika viazaná. Predkladaný materiál má nepriamy vplyv na štátny rozpočet a verejné financie, pozitívny vplyv na podnikateľské prostredie, pozitívne sociálne vplyvy, ktoré sú uvedené v doložke vybraných vplyvov. Zároveň nebude mať žiadny vplyv na životné prostredie ani informatizáciu spoločnosti. Vážená pani predsedajúca, vážené panie poslankyne, páni poslanci, dovoľujem si vás požiadať o schválenie predloženého návrhu. Ďakujem pekne.
Nicholsonová, Lucia, poslankyňa NR SR (2014-06-10):
Ďakujem pekne za slovo. Predpokladám, že to bol technický problém, že som sedela na tom mieste, lebo tá rozprava nebola otvorená.
Hrnčiar, Andrej, podpredseda NR SR (2018-06-20):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Nehézovej.
Kočiš, Eduard, poslanec NR SR (2023-03-14):
Veľmi pekne ďakujem za slovo, pán predsedajúci. Nepopieram prítomnosť dieťaťa v prítomnosti matky napríklad na onkologickom oddelení, ale toto onkologické oddelenie funguje v špeciálnom režime a je tam úplne inak nastavená podmienka starostlivosti o dieťa, ale aj prístup k samotnému rodičovi. Čiže tento prínos je určite adekvátny, ale to je len jedna časť. Nedokážem si to napríklad predstaviť na obyčajnom detskom oddelení, kedy je dieťa hospitalizované. Berme to do veku šiestich, siedmich, ôsmich rokov. Vtedy sa naozaj fajn dá ten čas stráviť aj na jednej posteli. Čiže matka, dieťa alebo otec, dieťa, to je jedno, ale hovorím v prítomnosti určitého iného časového nejakého horizontu alebo okruhu je to jednoducho, nie je to prípustné. A čo sa týka práva vlastne dieťaťa alebo práva pacienta na súkromie, tak toto je veľmi také špecifikum, pretože právo pacienta na súkromie je aj o tom, že každá jedna matka v podstate s dieťaťom, ak sa budeme baviť o tomto práve, by mala mať samostatnú izbu. Pretože ak túto izbu samostatnú by nemala, tak inak sú porušené práva ostatných pacientov na súkromie ostatných prítomných vlastne na tej izbe. Čiže to je naozaj taká, taká dvojsečná zbraň. Čiže ja naozaj nepopieram tú prítomnosť rodiča, pretože je to niekedy a v niektorých prípadoch naozaj len na prínos, či už pomôže s prebaľovaním, s kŕmením, odbremení ošetrujúci alebo obslužný personál. Ale hovorím v určitých fázach alebo v určitých scenároch nie je to v našich podmienkach aplikovateľné, pretože nie sú na to ani podmienky a nie je na to ani personál, aby toto zabezpečoval.
Markovič, Peter, poslanec NR SR (2011-07-06):
Ďakujem pekne. Pán kolega Lazár, trošku taký populizmus išiel z vášho prejavu. Naozaj nerozumiem, ako môžete túto vládu obviniť z nejakého lobingu za farmafirmy. Asi ste potom nepostrehli tú takmer panickú reakciu za hranicami bežne aj diplomatickej korešpondencie, ktorú poslali počas rokovania vlády členom vlády, premiérke veľvyslanci niektorých krajín. A práve lobovali za farmafirmy a lobovali proti tomuto zákonu. Takže neviem si celkom predstaviť, ako je vaše tvrdenie zlučiteľné práve s konaním, ktoré sa naozaj stalo a deje, a myslím si, že je dokonca v našich podmienkach zatiaľ bezprecedentné. Pýtate sa stále, prečo proti nemu niekto bojuje. Viete, ak tento zákon prináša také šetrenie, ako tvrdíme, že prináša, tak, samozrejme, že proti nemu niekto bojuje, či už sú to farmafirmy, vy hovoríte o lekárňach, o lekárnickej komore. Mňa mrzí to nepochopenie, ktoré už dlhodobo panuje práve z týchto radov. Mňa mrzí, že práve lekárnická komora zastáva také názory, ktoré zastáva, pretože ja si myslím, a v tomto s vami súhlasím, že by sme mali zastávať práve občanov. A tu si myslím, že my sa snažíme im šetriť peniaze. Že sa to nesnažia lekárnici alebo časť z nich, veľká časť z nich, tomu ja nerozumiem, a to sa musíte opýtať ich. Musíte sa ich opýtať, prečo s týmto majú taký veľký problém. Ja mám napríklad problém odpovedať na otázku kolegov aj z nášho klubu, prečo, keď niekde v niektorom meste boli na ulici tri lekárne a je ich tam teraz osem, prečo sa im tak veľmi nedarí, ako tvrdia.
Sulík, Richard, predseda NR SR (2010-11-04):
V poriadku, považujeme to teraz za vybavené, čo tu bolo a na faktické poznámky reaguje pán Hort, nech sa páči.
Marcinková, Vladimíra, poslankyňa NR SR (2020-04-23):
Mňa naozaj zarazilo jedno tvrdenie pána poslanca Kotlebu, a to o diskriminácii žien, ktorú nevidel, a spomenul sféru, ktorej sa venoval, a to školstvo, že ju nevidel práve tam. Áno, dlhodobo bojujeme s tým, že zažívame feminizáciu školstva, že v materských školách máme takmer 100 % zamestnankýň žien, že v základných školách to je 80 % zamestnankýň žien a je to preto, pretože dlhodobo sledujeme aj neatraktivitu tohto zamestnania v dôsledku naozaj nízkych príjmov. Takže ženy často vykonávajú v našej spoločnosti funkcie, o ktoré muži, ako predpokladám, to bolo možno aj vo vašom prípade živiteľa rodiny, si hľadajú lepšie zaplatené zamestnanie a ženy tieto práce vykonávajú. Ale čo ma naozaj veľmi trápi, že aj napriek tomu, že tu máme oficiálne štatistiky o tom, že zažívame obrovské rozdiely v zamestnanosti podľa pohlavia a naozaj máme na Slovensku zárobkovo činných len 45 % žien oproti iným krajinám, kde sú to čísla nad 70, tak stále tento problém takýmto spôsobom dehonestujeme a 
20-percentné rozdiely v platoch, ktoré sa mimo Bratislavy naozaj pretavujú až do 25 – 26-percentných rozdielov, považujeme za neexistujúce. Takže diskriminácia žien tu je a áno, je aj v programovom vyhlásení, pretože je to problém, ktorému potrebujeme venovať pozornosť.
V. Veteška, podpredseda NR SR: (2005-01-18):
Ako prvý vystúpi pán poslanec Soboňa, pripraví sa pán poslanec Žiak.
Hrnčiar, Andrej, podpredseda NR SR (2019-02-05):
Dve faktické poznámky. Nech sa páči, pán poslanec Baláž.
Matovič, Igor, poslanec NR SR (2017-01-31):
Chcel by som povedať, že včera to ešte v programe nebolo, takže možno medzičasom ste to tam doplnili. Kvitujem, som rád, ale včera to v programe nebolo. Posledný môj procedurálny návrh je, že navrhujem, aby Národná rada zaviazala mini..., pardon, aby zaviazala ministra dopravy, aby zverejnil prevody všetkých pozemkov pod R7 smerom na Dunajskú Stredu od roku 2002. Navrhujem to preto, lebo z peňazí všetkých daňových poplatníkov sa minulo 400 mil. eur na výkup pozemkov smerom na Dunajskú Stredu alebo obchvat Bratislavy. Viem a všetci sme sa dozvedeli, že momentálny predsedajúci pán Bugár na tomto kšefte urobil nemorálny kšeft, kedy okradol svoju vlastnú rodinu o 500-tisíc eur. A bol by som rád, aby sme identifikovali ďalších politikov a bielych koňov pána Bugára, ktorí na tomto kšefte zarobili.
V. Novotný, poslanec: (2010-02-10):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, návrh zákona je v súlade s ústavou, ústavnými zákonmi a zákonmi, ako aj medzinárodnými zmluvami, ktorými je Slovenská republika viazaná. Ďalej sa v dôvodovej správe konštatuje, že predložený návrh zákona nebude mať dopad ani zvýšené nároky na verejné financie, na rozpočty obcí a vyšších územných celkov. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanoviskom Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej č. 1492 z 18. januára 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj, Výbor Národnej rady pre ľudské práva, národnosti a postavenie žien a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona prerokovali výbory do 30 dní a gestorský výbor do 31 dní odo dňa pridelenia. Vážený pán podpredseda, skončil som, prosím, otvorte rozpravu.
Karahuta, Jaroslav, poslanec NR SR (2021-02-03):
Ďalej, aby za... (Prerušenie vystúpenia predsedajúcim.)
Šebej, František, poslanec NR SR (2014-09-17):
Ďakujem, pani podpredsedníčka. Kolegovia, chcem pripomenúť, že o jednej je zasadnutie zahraničného výboru v kinosále. Ďakujem.
Grendel, Gábor, podpredseda NR SR (2021-03-17):
S reakciou na faktické poznámky, pán poslanec Kéry.
Grendel, Gábor, podpredseda NR SR (2023-02-03):
V rozprave teraz vystúpi pán poslanec Richard Nemec a pripraví sa pani poslankyňa Slavěna Vorobelová.
Pellegrini, Peter, predseda NR SR (2015-06-23):
Prezentujme sa a hlasujme o určení výborov, gestorského výboru, ako aj o určení lehôt na prerokovanie tohto vládneho návrhu zákona. (Hlasovanie.) Prítomných 135 poslancov, za hlasovalo 134 poslancov, 1 nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pán poslanec Petráš uvedie hlasovanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov (tlač 1568), bod 64 programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1568.)
Urban, Miroslav, poslanec NR SR (2021-12-02):
63. Ďakujem za slovo. Tak by som sa prihovoril ako hlavný opozičný vakcinátor, ja očkovanie podporujem, vždycky som to tvrdil a v tejto svojej pravde zostávam a odporúčam to ľuďom nad 60 rokov, ale cez to všetko si nemyslím, že ten 500-eurový príspevok má nejaký zmysel. Mne chýba komunikácia vždycky, ako sa navonok tieto, tá očkovacia kampaň prezentuje a nemyslím si, že by to bolo systémové riešenie ani, že by to malo byť nejaké definitívne koncové riešenie, ktoré by nám pomohlo z tejto epidémie sa dostať. Chýba mi teda analýza, že či ten 500-eurový príspevok naozaj zvýši očkovanie u tých seniorov, keď vieme, že len 30-40% ľudí, chce ísť na tú tretiu dávku. A ja myslím, že všetko to stojí na argumentoch a musíme si hovoriť pravdu. Kolektívnu imunitu nedosiahneme, bohužiaľ, mysleli sme si to, ale tým, že sú tu stále tie nové varianty nemyslím si, že skončíme, eradikujeme covid ako pri detskej obrne. Vakcína nie je sloboda, všetci si myslia, že áno, zaočkujeme sa a budeme mať pohodu, ale áno, chráni nás pred ťažkým priebehom aj pred úmrtím predovšetkým tých starých, je to tak, ale nemôžu čakať tí ľudia viacej, že sa zaočkujú a budú si žiť, ako treba. Určite by som zostal pri tom dobrovoľnom očkovaní. Spomínali ste ten omikron. My ani sami netušíme, aký bude mať priebeh táto infekcia, či budú tie vakcíny účinné, do akej miery, či to neskončí tá epidémia pri tom omikrone, vytlačí deltu a bude koniec. Ani tých 500 mil. eur, ja si myslím že omnoho lepšie by bolo, keby sa investovali do zdravotníctva, aby sme mali naozaj lepšie dostupné nemocnice, aby bol motivovaní personál. Ďakujem.
Blanár, Juraj, podpredseda NR SR (2022-12-02):
Na vaše vystúpenie je jedna faktická poznámka. Nech sa páči, pán Kočiš.
Pellegrini, Peter, podpredseda NR SR (2020-04-07):
Prezentujme sa a hlasujme o pánovi poslancovi, o návrhu pána poslanca Šipoša. (Hlasovanie.) Prítomných 130 poslancov, za 87, proti 11, zdržali sa 32. Konštatujem, že tento pozmeňujúci návrh sme schválili.
Blanár, Juraj, podpredseda NR SR (2023-03-16):
Pán poslanec Kuriak.
Šebej, František, poslanec NR SR (2014-09-23):
Ďakujem, pán predseda. Pán poslanec Blaha, na vašom prejave ma zaujali dva rozmery. Jeden z nich je obsah a druhý forma. K tomu obsahu toľko, že v podstate ťažko sa v ňom orientovať, ale ak v ňom badať nejaký motív, tak to je opakovanie oficiálnej a neoficiálnej informačnej, informačného nastavenia ruských médií. Zaujímavé na ňom je tiež to, že je v prudkom rozpore so zahraničnou politikou Slovenskej republiky. A čo sa týka tej formy, no tak tá ma zaujala ako klinického psychológa. My to, keď vnímame emocionálny komponent, myšlienkový trysk, inkonzistenciu a podobne, no tak my to voláme logorea. A logorea je zaujímavý klinický príznak, prosím, nájdite si to, keď už toľko študujete, v slovníku cudzích slov. Ďakujem.
Verešová, Anna, poslankyňa NR SR (2017-05-19):
Ďakujem za slovo. Trochu mi je z toho tak smutno, že ste zobrali moju otázku ako nejaký útok. Priznám sa, že absolútne som to tak nemyslela. A naozaj som sa pýtala na aktivitu konkrétnu na ten deň 15. mája, na vaše gesto. Napríklad aj teraz o to, išlo o symboliku, išlo o nejaké gesto, išlo o symbol na ten deň. Vydali ste tlačovú správu, ja som ju videla, preto som aj podotkla na tej web stránke, že som ju čítala, keď píšem o tom, že je nesprávne tematicky uvedené, téma. Dobre. Pán minister, ja naozaj ďakujem za všetko, čo sa urobí pre rodiny. Väčšinou to robíte v rámci sociálnych aktivít v sociálnej politike. Tá je zameraná na jednotlivca, ktorý sa nachádza v núdzi. My sme asi z dvoch svetov. My si celkom nerozumieme, čo hovoríme, keď hovoríme o podpore rodiny. Lebo keď robíte rodinnú politiku, tak sa dívate na rodinu ako na celok. Spomínali ste, vy ste vypočítali na web stránke všetko to, čo ste urobili. Dobre, ja vám za to ďakujem. Ste to aj povinný robiť. Všetko je to pre rodiny dobré. Vždy je to, bude ale aj málo. A napríklad ste spomínali zosúladenie rodiny a práce. Prepáčte, v mojich článkoch nájdete, že podporujem takúto aktivitu, takúto politiku, ale priznajme si, ide v prvom rade o čerpanie eurofondov. Zameriava sa na rodičov a ich deti do troch rokov a my vieme napríklad na Slovensku, že najväčší problém majú rodičia, ktorí majú deti od troch rokov a nemôžu ich umiestniť do škôlky, pretože nie je pre nich miesto a oni musia nastúpiť do práce. Takže ja som vás touto otázkou chcela tak vyzvať, že či počúvate naozaj rodiny, ako všetkých členov rodiny, nielen keď sú v núdzi, ale že čo potrebujú. Ja medzi nich chodím a oni mi presne takúto otázku dali, že necítia z ministerstva žiadnu podporu.
J. Blanár, poslanec: (2004-10-20):
Myslím si, že je to naozaj mylný názor, pretože štát je na to, aby reguloval tieto veci tak, aby nedošlo k zneužitiu svojho postavenie pri takom alebo onakom podnikaní. A to, že metódy, ako presvedčiť ľudí, aby investovali do týchto nebankových subjektov, boli sofistikované, čiže premyslené, svedčí aj o tom, a poviem jeden príklad, keď prišiel za mnou občan, ktorý rovnako zvažoval a myslím si, že jeho ekonomické vedomie je pomerne vysoké. Vie veľmi dobre zvážiť, čo by mohlo byť rizikové a čo nie, ale presvedčilo ho o tom, aby investoval do nebankového subjektu to, že si prečítal článok veľmi pozitívny, podporný článok napríklad v časopise, ktorý odoberáme aj my do našich schránok, a je to časopis Parlamentný kuriér. Tak si predstavte, že takýto občan, ktorý si prečíta Parlamentný kuriér, kde sa píše o tom, že toto je fantastické investovanie, že treba do toho dať a tak ďalej, prečo by to neurobil, keď je to časopis, ktorý je vlastne v očiach občanov, oficiálny časopis Národnej rady Slovenskej republiky. Toto boli metódy, ktoré si táto vláda vôbec nevšimla. Príslušné ministerstvo si to vôbec nevšimlo a vôbec nič proti tomu neurobilo. Čiže je namieste, aby štát prebral tú časť zodpovednosti, ktorú má, na seba. Ďakujem za pozornosť.
Verešová, Anna, poslankyňa NR SR (2018-03-14):
Dnes o 12.00 hod. tiež zvolávam výbor pre ľudské práva a národnostné menšiny v miestnosti č. 147. Je to zasadacia miestnosť výboru pre verejnú správu.
Hellebrandt, Tomáš, poslanec NR SR (2024-01-11):
Ďakujem za slovo a ďakujem kolegyni Marcinkovej. Zaujal ma ten rešerš ohľadom krajín, ktoré majú obdobné štruktúry pre, pre riešenie korupcie a organizovaného zločinu ako má Slovensko. Ja mám len takú otázku, že či všetky tieto útvary, špecializované, sú nezávislé od tej hlavnej prokuratúry, pretože toto je dôležité pri negovaní toho, toho argumentu vlády a myslím, že je dôležité, aby to zaznelo, aby to bolo objasnené. Ale chcel by som povedať, že aj keby, aj keby toto nesedelo, toto nie je rozhodujúce v tejto, v tejto debate. Keď hodnotíme nejaké inštitúcie, inštitucionálne nastavenia alebo nastavenie politík, priblíženie sa k európskemu priemeru alebo k európskym normám, nie je samo o sebe dostatujúč... dostatočným argumentom. Ten argument musí mať aj nejaký racionálny základ, musíme vysvetliť, aký legitímny cieľ tým chceme dosiahnuť. Napríklad keď hovoríme, že vys... že výdavky na vzdelávanie a vedu, výskum chceme, potrebujeme zvýšiť a priblížiť sa priemeru EÚ, má to jednoznačne pozitívne hospodárske vplyvy a vplyvy pre rozpočet. Keďže odborníci a odborníčky ako aj opozícia často používajú to priblíženie k EÚ ako súčasť ich argumentu, vláda možno nesprávne pochopila, že toto je dostatočná, dostatočný argument sám o sebe. Ak nám nedo... ak neposkytnú tú druhú časť, je to problém.
Zmajkovičová, Renáta, podpredsedníčka NR SR (2013-10-23):
S faktickými poznámkami sa hlási päť poslancov. Uzatváram možnosť prihlásiť sa s faktickou poznámkou. Pán poslanec Osuský.
Blanár, Juraj, podpredseda NR SR (2023-02-03):
Sedem faktických poznámok. Ak všetci, tak uzatváram faktické poznámky. Ako prvý – pán predseda výboru Viskupič.
M. Hort, podpredseda NR SR: (2008-10-31):
Pán Rafaj, nech sa páči.
P. Osuský, poslanec: (2001-12-12):
J. Migaš, predseda NR SR: Panie poslankyne, páni poslanci, pán spravodajca uviedol, aby sme hlasovali o bodoch 1 až 5 zo spoločnej správy, a odporúča tieto body schváliť. Prezentujme sa a hlasujme. Hlasujeme o bodoch 1 až 5 s odporúčaním gestorského výboru schváliť ich. Hlasujeme. (Ruch v sále.) Upokojte sa, panie poslankyne, páni poslanci, hlasujeme. Hlasujeme o pozmeňujúcich návrhoch zo spoločnej správy. Body 1 až 5. (Hlasovanie.) Prítomných je 94 poslancov, za 91, proti nikto, nikto sa nezdržal, nehlasovali 3. Konštatujem, že tieto pozmeňujúce návrhy sme schválili. Ďalšie, nech sa páči.
Šeliga, Juraj, podpredseda NR SR (2021-03-31):
Ďakujem. Budeme hlasovať o skrátení lehoty. Prezentujme sa, prosím, a hlasujme. (Hlasovanie.) Prítomných 126, za 86, proti 1, zdržalo sa 39, hlasovali všetci. Konštatujem, že sme lehotu skrátili. Nech sa páči.
Hrušovský, Pavol, podpredseda NR SR (2010-10-14):
Ďakujem pánovi ministrovi. Pán spoločný spravodajca nechce vystúpiť v záverečnom hodnotení vystúpení pánov poslancov. Ďakujem, pán spoločný spravodajca. Chcem tlmočiť pánovi, teda pánom poslancom názor pána predsedu Sulíka, ktorý ďakuje za konštruktívnu diskusiu k predloženému návrhu zákona, tak zo strany opozície ako koalície. Panie poslankyne, páni poslanci, teraz pristúpime k rokovaniu o ďalšom bode programu, ktorým je vládny návrh zákona, ktorým sa mení a dopĺňa zákon o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorý prerokovávame ako tlač 114. Prosím teraz pána ministra zdravotníctva, aby z poverenia Vlády Slovenskej republiky vládny návrh zákona uviedol a odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 114.)
Jurinová, Erika, podpredsedníčka NR SR (2013-12-17):
Ďakujem pekne, pani poslankyňa. A, pán poslanec, iba chcem upozorniť, to bola záverečná reč, takže nie je možné už fakticky reagovať. Pán spravodajca, chcete sa vyjadriť k návrhu? Nie. Prerušujem rokovanie o tomto bode programu. A bude nasledovať prvé čítanie návrhu poslankyne Eriky Jurinovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov, tlač, zákon má tlač 773. Návrh na jeho pridelenie, prerokovanie výborom je v rozhodnutí č. 757. (Striedanie sa predsedajúcich schôdze.)
Přidal, Alojz, poslanec NR SR (2011-10-18):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi a o zmene a doplnení niektorých zákonov v znení neskorších predpisov, je to tlač 510. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Tento návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Tiež konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti, ktoré sú určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o jeho súlade s Ústavou Slovenskej republiky, ústavnými zákonmi, ostatnými všeobecne záväznými právnymi predpismi, v súlade je tiež s právom Európskej únie a medzinárodnými zmluvami, ktorými je Slovenská republika viazaná. Tiež je tam informácia o dopade na rozpočet verejnej správy, na podnikateľské prostredie, obyvateľstvo, zamestnanosť, na životné prostredie a na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu zákona. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. septembra 2011 č. 510 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, výbor pre hospodárstvo, výstavbu a dopravu a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam ďalej, aby výbory predmetný návrh zákona prerokovali v druhom čítaní vo výboroch do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Ďuriš Nicholsonová, Lucia, podpredsedníčka NR SR (2017-02-08):
Pani poslankyňa Jurinová.
Á. Biró, poslankyňa: (2008-10-28):
Je mi trošku úsmevne, keď sa spomína zákon o geodézii a kartografii, ktorú pani kolegyňa spomenula, preto, lebo tento zákon hovorí o odbornej literatúre. Ja by som spochybnila, že učebnice pre deti desaťročné by boli odbornou literatúrou, to by boli odborníci. A, pani kolegyňa, dôvodová správa nie je súčasťou zákona, takže na to sa odvolávať je troška naivitou. A čo sa týka ešte toho, aby ste vedeli, Slovenská republika, pán minister, o tom asi tiež nevie, že pán kolega spomínal, prečo je dôležité spomenúť obidva názvy. A bolo by dobré totiž vtedy, keby sme mali takéto učebnice, dokonca keby boli vydané takéto učebnice aj pre základné školy slovenské, tak by sme dodržali ten záväzok, ktorý sme prijali na konferencii OSN v roku 2007, to znamená, že endonymy, exonymá majú rovnakú definíciu a mali by sa uvádzať na kartografických dielach aj názvy v jazyku národnostných menšín, tam, kde tieto menšiny žijú. A na záver by som ešte chcela povedať, že v Maďarskej republike je taký zákon o kartografii, kde je úradným názvom aj názov obce a zemepisného objektu v jazyku národnostnej menšiny.
Paška, Pavol, predseda NR SR (2012-04-04):
Vážené kolegyne, kolegovia, poprosím vás, aby ste zaujali miesto v rokovacej sále, aby mohol overovateľ zodpovedný za oznámenie výsledkov tajného hlasovania predniesť správu. Vážené kolegyne, kolegovia, využijem netradične tento čas. Našli sa jedny okuliare. Keďže ja už tiež bez nich nemôžem, viem, aké je dôležité mať ich, takže skúste... Á, Vladko. Poprosím pána poslanca Gogu, aby ako poverený overovateľ nás oboznámil s výsledkami tajnej voľby.
Glváč, Martin, podpredseda NR SR (2016-09-12):
Ďakujem. Prosím určeného spoločného spravodajcu z výboru pre hospodárske záležitosti pána poslanca Petra Pamulu, aby informoval Národnú radu o výsledku rokovania výborov o tomto návrhu vlády.
Paška, Pavol, predseda NR SR (2013-10-24):
(Hlasovanie.) 141 prítomných, 88 za, 1 proti, 52 sa zdržalo. Sme v treťom čítaní. Otváram rozpravu. Pán poslanec Hlina, do rozpravy? Asi nie. Nemám prihlášku do rozpravy. Vyhlasujem ju za skončenú a budeme hlasovať.
Potocký, Milan, poslanec NR SR (2020-09-18):
Ďakujem za slovo, pán predsedajúci. Pani poslankyňa Drábiková, pán poslanec Herák, chcem sa vám poďakovať, že prichádzate s návrhom tohto zákona, ktorý naozaj pomôže veľmi zraniteľnej skupine mladých ľudí, ktorí opúšťajú detské domovy. Viem, že títo mladí ľudia sú častokrát po opustení detských domovov ponechaní napospas osudu. Nemajú prácu, nemajú strechu nad hlavou a končia často na ulici a stávajú sa z nich bezdomovci. A sú to často talentovaní a šikovní ľudia, ktorí sa nemôžu ani zamestnať, pretože nemajú ani kde bývať a skloniť hlavu. Je preto dobré, že tento návrh zákona im umožňuje vrátiť sa naspäť do centier pre rodiny a mládež, aby mali vlastne vytvorené zázemie a potom môžu lepšie naštartovať ten svoj nový život. Takže chce sa vám poďakovať za tento návrh zákona, vďaka.
Madej, Robert, poslanec NR SR (2016-09-23):
Ďakujem pekne, pán predsedajúci. V rozprave k tomuto bodu programu vystúpilo 15 poslancov Národnej rady. Prosím, aby ste dali hlasovať o návrhu uznesenia v znení, že Národná rada Slovenskej republiky vyslovuje nedôveru predsedovi vlády Slovenskej republiky Robertovi Ficovi.
P. Hrušovský, predseda NR SR: (2004-10-20):
(Hlasovanie.) 142 prítomných, 60 za, 71 proti, 11 sa zdržalo. Neschválili sme návrh.
Goga, Ľudovít, poslanec NR SR (2022-09-27):
Ďakujem za slovo. Ja len by som chcel súhlasiť s pánom predsedom v tom, že naozaj musíme momentálne rozmýšľať nad tým, jak zastropujeme ceny pre, práve pre ľudí a tak isto pre priemysel, pretože naozaj od minulého roka, od konca minulého roku to cítia ten hlavne podnikateľský segment. A čo sa týka Slovenských elektrární, ja nie som expert na energetiku, ale iba to, čo počúvam za posledné týždne, je veľmi zaujímavé, práve tie ceny burzy jak sa zvýšili, v podstate tie spotové ceny jak narástli nekontrolovane a tu by stáli za otázku v podstate, čo sa týka Slovenských elektrární, kto komu kedy a za koľko tú energiu predáva. A keď sa bavíme o tom, že Slovenské elektrárne sú momentálne v ekonomických problémoch, je veľmi zaujímavé, že doteraz sa vôbec veľmi neozývali. Dneska som si v schránke poslaneckej našiel včerajší list, ktorý vlastne z tlačovky pán generálny predseda predstavenstva, generálny riaditeľ pán Branislav Strýček včera len urobil, už sme ho dneska mali v schránke. To znamená, že keď ideme schvaľovať zákon o energetickej núdzi, tak momentálne Slovenské elektrárne reagujú. A čo sa týka tej ekonomiky Slovenských elektrární, by bolo tiež zaujímavé pozrieť si na rozpočtové náklady nového bloku jadrovej elektrárne, nakoľko sa zvýšili rozpočtové náklady oproti pôvodným a finálnej cene. Vďaka.
P. Paška, predseda NR SR: (2007-09-11):
A budeme hlasovať, pán spravodajca, o návrhu zákona ako o celku.
B. Bugár, podpredseda NR SR: (2002-02-06):
A. Malíková, poslankyňa: Ďakujem. Vážený pán podpredseda a predseda SMK pán Bugár, chcela by som nielen vám, ale celému plénu Národnej rady povedať veľmi jasne a zreteľne jednu vec. Porušujú sa tu mesiac zákony Slovenskej republiky. Porušuje sa tu ústava. Na to sa nemo pozeráte a nechcete počuť pravdu v tejto snemovni. Preto vám hovorím, že poslanci Slovenskej národnej strany si nedajú zobrať slovo, aj keď vypršia minúty, môžete pokojne vypnúť, môžete sa tu baviť, svoju pravdu si povieme. Dosť dlho sme trpeli tie poriadky, ktoré ste tu zaviedli. Čiže bude sa hovoriť pravda o tom, čo stvára táto koalícia, ako je neschopná ubrániť zvrchovanosť, aké nebezpečenstvo ste pre Slovensko. Myslím si, že môžete vypnúť mikrofón, ale tým nám ústa nezavriete. Čiže všetci poslanci SNS si povedia bez ohľadu na vás to, čo majú na srdci, a to, čo je záujmom tohto národa a tohto štátu. Ďakujem.
Žiga, Peter, podpredseda NR SR (2024-10-23):
Ďakujem. Ďalším vystupujúcim v rozprave je pán poslanec Galko.
Klus, Martin, poslanec NR SR (2018-05-15):
Ďakujem pekne za slovo a dovolím si teda na poslankyňu a poslancov strany, ktorá rozdáva šeky s neonacistickou symbolikou, nereagovať, ale zareagujem na pána poslanca Blahu a na pána poslanca Marčeka. No, Ľuboš, ono ten základný rozdiel je v tom, že my aktívne kritizujeme aj prezidenta Trumpa, možno si zaregistroval za posledné obdobie hneď niekoľko kritických postojov aj našej strany, aj mňa osobne práve k tým veciam, ktoré si spomínal ty, a verím tomu, že trumpizmus nie je atlanticizmus, a verím tomu, že Trump je len smutným príbehom v histórii prezidentov Spojených štátov amerických, a verím tomu, že sa už čoskoro uchýli ku koncu. Aktívne teda – na rozdiel od poslancov K – ĽSNS a musím povedať, bohužiaľ, aj teba – kritizujem aj tú druhú stranu, veľmi rád si vypočujem tvoju kritiku prezidenta Putina, tak ako aj ja si veľmi rád vypočujem kritiku aktivít tohto autoritárskeho prezidenta aj zo strany poslancov K – ĽSNS, ktorí ho tu hája napriek tomu, že ich veľkým vzorom bol fašistický prezident Jozef Tiso, ale to je téma sama osebe a schizofrénia, ktorá by potrebovala asi odborné vyšetrenie. No a čo sa týka pána poslanca Marčeka, no ja vám skúsim zacitovať, ako je to, z roku 2007, kedy Krym mal 2 005 000 obyvateľov, z toho približne 58 % sa hlásilo k ruskej národnosti, 24 % k ukrajinskej, 12 % tvoria Krymskí Tatári, okrem toho tam žijú ešte Bielorusi, Arméni, Židia, Poliaci a tak ďalej a tak ďalej. Nuž, pán poslanec Marček, keď hovoríte o tom, že Krym bol ruský odjakživa, odporúčam doštudovať si trošičku históriu aj hlbšie, ako je len dajme tomu 17. alebo 18. storočie, a ak sa vám teda veľmi páči to, čo predviedli naši veľkí ruskí bratia, hovorím to v úvodzovkách, na Kryme, tak si uvedomte aj to, že aj Komárno a... (Prerušenie vystúpenia časomerom.)
Danko, Andrej, predseda NR SR (2019-09-13):
Na vystúpenie poslanca Matoviča osem faktických. Poprosím, pán poslanec Blaha. Deväť.
Viskupič, Marián, poslanec NR SR (2019-10-24):
Ďakujem za slovo. Janka, ďakujem za tvoje vystúpenie, aj ja som striktný nefajčiar a vnímam všetky tieto zdravotné riziká, ale musíme strážiť aj slobodu, nielen pridávať stále ďalšie a ďalšie zákazy. Podľa mňa to nie je správna cesta. Tu asi skutočne by mohla byť tá správna cesta osveta, ťah namiesto tlaku. A boli spomínané aj tie balkóny. No v Rusku je zakázané fajčiť aj na balkónoch, ale asi nechceme k demokracii takéhoto východného typu smerovať. Viem, že o tom nie je zákon, ale nejaká hranica medzi tou slobodou by už mala byť, no. Ďakujem.
Hrušovský, Pavol, podpredseda NR SR (2010-10-13):
Pán poslanec Kollár.
M. Hort, poslanec: (2001-09-20):
Tým sme vyčerpali všetky doplňujúce a pozmeňujúce návrhy zo spoločnej správy. (Ruch v sále.)
Číž, Miroslav, poslanec NR SR (2016-09-08):
To je naozaj, je to atak psychiky, to počúvať, čo sa tu deje. No, vážený pán kolega, ja si veľmi vážim, že ste naozaj zvolili vecný tón, a teda to oceňujem aj vo vašej strane, že naozaj ste pochopili, že elementárna etika fungovania je predpokladom normálneho fungovania, inak sa to nedá. Ale predsa len niekoľko poznámok. Viete, že presadzovať volebný program, ste mnohí noví poslanci a možno naozaj potrebujete trošku času, aby sme pochopili niektoré veci. Národná rada je, jej základný znak je, rozhoduje väčšinovo. Je nás tu 150 poslancov, vytvorí sa nejaký program a funguje sa podľa neho. Nepochybne, čiže tá väčšina musí mať vytvorený priestor, aby mohla plniť vládny program, ktorý sa opäť schváli. Nepochybne je legitímnou otázka aj menšinových práv v parlamente, len hovoriť o tej rovnosti vo vašom duchu, vám len vážne pripomeniem, toto je riadený mechanizmus. Jak máte na obci v zastupiteľstve, že niekto musí dostať oprávnenie riadiť a slovo riadiť má nejaký obsah. Keby ste hovorili o tom, ktorý je pre vás akceptovateľný a ktorý nie je, by som tomu rozumel. O tom ste nehovorili. To znamená, že napríklad musíme mať v rokovacom poriadku napísané v § 146, že rozhoduje a vykladá zákon predsedajúci. Samozrejme, aj mechanizmus, ktorý má k dispozícii ten poslanec, ktorý s jeho rozhodnutím nesúhlasí. To je elementárna predstava. Máme v čl. 91, znovu to opakujem, predseda Národnej rady riadi Národnú radu. A Národná rada demokraticky schváli ten rozsah zmien rokovacieho poriadku, ktorý bude považovať za dobrý. Maximálne sa snažíme počúvať opozíciu, a keď sa dá počúvať, ako hovoríte vy, počúvame ju. To, čo tu predvádzajú vážení poslanci z OĽANO a, bohužiaľ, aj zo SaS, nemá nič s elementárnou ľudskou slušnosťou a už vôbec nie s možnosťou dôjsť pri rokovaní počúvaním sa navzájom k nejakému zmysluplnému... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-05-24):
Pán poslanec Baláž.
Dostál, Ondrej, poslanec NR SR (2024-06-12):
Pán poslanec Huliak začal tým, že reaguje na mňa, tak teda neviem, či reagoval na mňa, alebo na pána poslanca Viskupiča, potom ešte reagoval na pána poslanca Šmilňáka, to čo by tiež nemal, ale teda ja budem reagovať na pána poslanca Viskupiča, ktorý vystúpil v rozprave. A áno, ide presne o tú hranicu medzi tým, keď nejaký výdavok, ktorý má zamestnávateľ, je daňovo, daňovo uznateľný, lebo má nejaký zmysel k produkcii, má nejaký zmysel k tomu, že zamestnávateľ poskytuje nejaké benefity svojim, svojim zamestnancom, a áno, rekreácia, príspevok na rekreáciu je nejakým benefitom. Príspevok na rekreáciu osôb, blízkych osôb, ktoré sa zúčastňujú na rekreácii spolu so zamestnancom, je nejaký benefit pre zamestnanca. A aj dnes to môžu byť rodičia, lebo je tam kategória osôb žijúcich so zamestnancom v spoločnej domácnosti a niektorí rodičia žijú so zamestnancom v spoločnej domácnosti a v takej situácii, ak sa zúčastnia na tej dovolenky, dovolenky spoločne so zamestnancom, tak sú tam tie výdavky oprávnené. Dnes má tam pribudnúť podľa, podľa vášho návrhu rekreácia rodičov zamestnanca bez toho, aby sa zúčastnili na spoločnej dovolenke so zamestnancom. Čiže nemá to k zamestnancovi žiadny vzťah. A potom kde sa to má zastaviť? Prečo nie aj súrodencom, prečo nie vnukom, prečo nie starým rodičom, prečo nie kamarátom, prečo potom to nevymyslíte tak, že každý zamestnanec môže len tak poukázať, komu len chce, svoj rekreačný poukaz? No však podľa vašej logiky to bude na podporu cestovného ruchu.
Hambálek, Augustín, poslanec NR SR (2023-05-09):
Ďakujem, pán predseda. V rozprave vystúpili dvaja poslanci a podali pozmeňujúce a doplňujúce návrhy k návrhu zákona so súhlasom potrebného počtu poslancov podľa rokovacieho poriadku. Najskôr budeme hlasovať o skrátení lehoty na hlasovanie o dnes podaných návrhoch v rozprave. Pán predseda, dajte, prosím, o tom hlasovať.
B. Bugár, podpredseda NR SR: (2006-02-02):
Nech sa páči, pán poslanec Mikloško.
P. Paška, predseda NR SR: (2006-12-12):
A poprosím teraz pani spravodajkyňu z výboru pre zdravotníctvo pani poslankyňu Beatu Sániovú, aby informovala o prerokovaní uvedeného návrhu vo výboroch, ako aj o stanovisku gestorského výboru.
Bagačka, Michal, poslanec NR SR (2014-12-03):
Dajte, prosím, hlasovať o pozmeňujúcom návrhu poslancov Lipšica, Matoviča, Hlinu a Galka.
Droba, Juraj, poslanec NR SR (2014-04-02):
Vážená pani predsedajúca, ctení kolegovia, chcel by som týmto požiadať o preloženie tohto bodu programu na nasledujúcu schôdzu. Keďže návrh ešte dopracovávam a snažím sa preňho získať podporu tak, aby prešiel. Ďakujem. Čiže sťahujem ho. (Prerušenie vystúpenia predsedajúcou.)
Danko, Andrej, predseda NR SR (2019-03-26):
V rozsahu o návrhu na odvolanie funkcie už je predložený návrh identický, takže váš návrh beriem ako návrh na výbor. Dobre? Prosím, pán poslanec Paška.
Šíbl, Jaromír, poslanec NR SR (2021-12-10):
Vážené pani poslankyne, vážení páni poslanci, vážení prítomní, predseda Národnej rady rozhodnutím č. 842 z 9. decembra 2021 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 812), na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 66. schôdzi a uznesením č. 177 zo dňa 9. decembra 2021 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, skončil som, otvorte, prosím, rozpravu.
J. Horváth, poslanec: (2009-06-03):
Pokiaľ ide o tie ďalšie veci, ktoré ste spomínali, keď ste povedali, že Viktor Orbán je iba opozičným lídrom, politikom, no síce je, ale zároveň je ústavným predstaviteľom Maďarskej republiky. To je dôvod, prečo na úrovni parlamentu Slovenskej republiky je potrebné rokovať o správaní sa Viktora Orbána. Keď ste spomínali autonómiu a uviedli ste niektoré príklady zo zahraničia, a teda ste sa opierali týmto o tieto príklady s vyjadrením, že veď je prirodzené modely autonómie uplatňovať v praxi, no ja ale dodávam k vašim slovám, že na základe zmluvy zmluvne dohodnuté autonómie sú v poriadku a nemám nič proti tomu. A naopak, ak to nie je zmluvne dohodnuté, ak je to jednostranne vyhlásené alebo presadzované, tak to nie je v poriadku. A citujem Zsolta Németha, ktorý v súvislosti s vyhlásením, jednostranným vyhlásením nezávislosti Kosova povedal, Zsolt Németh to povedal, ktorý je predstaviteľom FIDESZ-u a pravou rukou Viktora Orbána, že: „Prvýkrát v dejinách medzinárodnej diplomacie sa stane, že dôjde k vynúteniu teritoriálnej autonómie pre národnostnú menšinu.“ Toto označil za mimoriadne dobrú správu pre maďarské spoločenstvá v Karpatskej kotline. Rovnako uviedol, že „kolektívne práva autonómie národnostných menšín sa stávajú na najvyššej úrovni legitimizovaným právnym inštitútom a zahraniční Maďari...“ (Prerušenie vystúpenia časomierou.)
Čekovský, Kristián, poslanec NR SR (2021-03-31):
Ďakujem pekne. Vážený pán predsedajúci, dovoľte mi, prosím, ako určenému spravodajcovi výboru predniesť informáciu výboru pre kultúru a médiá o prerokovaní návrhu na voľbu členov Rady pre vysielanie a retransmisiu, tlač 448, pevne verím, že už je toto číslo správne. Je to dobre. Nakoľko materiál máte k dispozícii, nebudem ho čítať celý. Podľa § 9 ods. 1 písm. d) zákona č. 308 o vysielaní a retransmisii a o zmene zákona č. 195/2000 o telekomunikáciách v znení neskorších predpisov dňom 22. decembra skončilo členstvo jednému členovi v Rade pre vysielanie a retransmisiu a podľa § 9 ods. 1 písm. b) zákona o vysielaní a retransmisii sa dňom 19. februára 2021 vzdala členstva jedna členka Rady pre vysielanie a retransmisiu. Predseda Národnej rady sa listom z 5. januára 2021 a listom z 24. februára 2021 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili výboru pre kultúru a médiá návrhy kandidátov na členov rady. Výbor dostal návrhy kandidátov na doplnenie rady, ktoré nájdete v tlači 448. Výbor pre kultúru a médiá verejne vypočul prihlásených kandidátov a posúdil predložené návrhy kandidátov na voľbu členov Rady pre vysielanie a retransmisiu na svojej 29. schôdzi. V uznesení č. 94a z 24. marca 2021 konštatoval, že kandidáti spĺňajú požadované podmienky a predložené návrhy sú v súlade s kritériami uvedenými podľa § 6 ods. 3 a § 7 zákona o vysielaní a retransmisii. Kandidát pán Vladimír Repčík, ktorý bol navrhnutý Creo advertising, s. r. o., Bratislava, nebol podaný oprávneným subjektom, preto sa naň neprihliada podľa čl. 2 ods. 1 a 5 Volebného poriadku o voľbe a odvolávaní iných funkcionárov, schváleného uznesením Národnej rady č. 498 zo 17. júna 2011. Výbor pre kultúru a médiá posúdil predložený návrh kandidáta na voľbu členov Rady pre vysielanie a retransmisiu a v uznesení č. 94a z 24. marca 2021 konštatoval, že kandidát nespĺňa požadovanú podmienku podľa § 6 ods. 3 zákona o vysielaní a retransmisii. Výbor pre kultúru a médiá po zvážení týchto skutočností zároveň vyslovil súhlas s návrhom na voľbu členov Rady pre vysielanie a retransmisiu. Návrh na uznesenie Národnej rady, ako aj zoznam kandidátov je v prílohe materiálu. Vážený pán predsedajúci, ďakujem, skončil som, otvorte, prosím, rozpravu.
Grendel, Gábor, podpredseda NR SR (2023-05-05):
Teraz vystúpi v rozprave pán poslanec Jaroslav Karahuta.
A. Belousovová, podpredsedníčka NR SR: (2009-09-11):
Otváram rozpravu, do ktorej som nedostala písomné prihlášky. Chce sa niekto prihlásiť ústne? Ústne sa neprihlásil nikto. Takže končím možnosť podania ústnych prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. Zároveň prerušujem rokovanie 40. schôdze Národnej rady Slovenskej republiky do stredy do 9.00 hodiny rána. (Prerušenie rokovania o 12.37 hodine.)
Bugár, Béla, podpredseda NR SR (2016-11-30):
Pán poslanec Heger.
M. Hort, podpredseda NR SR: (2008-12-05):
Otváram rozpravu. Konštatujem, že do rozpravy som nedostal žiadnu písomnú prihlášku, a preto sa pýtam, kto z prítomných poslankýň a poslancov sa hlási do rozpravy ústne? Konštatujem že nikto. Uzatváram možnosť podania ústnych prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu s tým, že budeme o ňom hlasovať o 11.00 hodine. No a teraz budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákona č. .../2008 Z. z. a o zmene a doplnení niektorých zákonov . Máte ho ako tlač 841. Nevidím tu pána ministra, pani Laššáková, počkajte ešte chvíľočku, aha, už sa dostavil. Prosím teraz podpredsedu vlády a ministra spravodlivosti Slovenskej republiky Štefana Harabina, aby zaujal miesto určené pre navrhovateľov, a spravodajkyňu z ústavnoprávneho výboru pani poslankyňu Laššákovú, aby zaujala miesto určené pre spravodajcov. S faktickou poznámkou na včerajšie vystúpenie poslanca Lipšica ešte je prihlásený poslanec Zsolt Simon, ktorému odovzdávam slovo. Nech sa páči. Zapnite, prosím vás, pánovi Zsoltovi Simonovi mikrofón.